Vabariigi Valitsuse määruse 
„Elutähtsa teenuse osutajate toimepidevuse strateegia 
nõuded ning selle koostamise ja muutmise kord“ 

Märkuste ja ettepanekutega arvestamise tabel
 
	Esitaja

	Märkuse üldine kirjeldus
	Vastus

	Regionaal- ja Põllumajandusministeerium

	Eelnõu § 1 lõikes 1 sätestatakse elutähtsa teenuse osutajate toimepidevuse strateegiat koostavad asutused koos valdkondadega. Punkti 8 kohaselt koostab Regionaal- ja Põllumajandusministeerium nimetatud strateegia „toiduainete tootmise, töötlemise ja turustamise“ valdkondades, mis on liiga kitsa sõnastusega võrreldes teistes punktides sätestatud valdkondadega (nt joogivesi, reovesi, transport jne) ja ei ole ka päris kooskõlas kriisiolukorra ja riigikaitse seadusega. Nimetatud seaduse § 81 lõike 3 punkti 20 ja § 82 lõike 5 punkti 3 kohaselt korraldab Regionaal- ja Põllumajandusministeerium elutähtsa teenuse toimepidevust „toiduga“ varustamise valdkonnas. Lisaks täpsustame, et kriisiks valmistumisel tegeleme toidujulgeoleku strateegiaga, mitte toidu strateegiaga. 

Tulenevalt eeltoodust palume § 1 lõike 1 punkti 8 puhul kasutada laiemat sõnastust ja sõnastada see järgmiselt:
„8) toidujulgeolek – Regionaal- ja Põllumajandusministeerium;“.
	Selgitame. Eelnõu § 1 lõikes 1 nimetatud valdkonnad lähtuvad CER-direktiivi lisas nimetatud sektoritest, mitte KORKSis kasutatud elutähtsate teenuste nimetustest. CER-direktiivi lisas on asjaomase sektori nimetus „toiduainete tootmine, töötlemine ja turustamine“. Mõiste „toidujulgeolek“ on sellest laiem ega vasta direktiivis kasutatud sektorijaotusele. Asjaolu, et Regionaal- ja Põllumajandusministeeriumi valdkondlikes arengudokumentides käsitletakse toidujulgeolekut laiemalt või eraldi tegevussuunana, ei eelda määruses sektori nimetuse muutmist. Neid arengudokumente saab § 2 lõikes 3 sätestatud tingimustel käsitada toimepidevuse strateegia osana.

	Kliimaministeerium (mitteametlik)
	1. Korrigeerida § 2 lõike 1 punkti 8 sõnastust
	Arvestatud. Eelnõu muudetud.

	
	2. Täiendada eelnõu kooskõlas volitusnormiga toimepidevuse strateegia muutmise korraga.
	Arvestatud. Eelnõu täiendatud.



